VLÁDA   SLOVENSKEJ   REPUBLIKY

Návrh

UZNESENIE   VLÁDY   SLOVENSKEJ   REPUBLIKY
č. ............

zo dňa ........ 2004

k návrhu na podpis a ratifikáciu Protokolu č. 14 k Dohovoru o ochrane ľudských práv a základných slobôd, ktorým sa mení a dopĺňa kontrolný systém dohovoru, Slovenskou republikou

Číslo materiálu:

Predkladateľ:	podpredseda vlády a minister spravodlivosti

V l á d a

A. 	súhlasí

A.1. 	s podpisom a ratifikáciou Protokolu č. 14 k Dohovoru o ochrane ľudských práv a základných slobôd, ktorým sa mení a dopĺňa kontrolný systém dohovoru z 13. mája 2004 (ďalej len „protokol“)

A.2.	s tým, že jej protokol nebude po podpise znovu predložený

B.	odporúča
 
	prezidentovi Slovenskej republiky 

B.1. 	splnomocniť podpredsedu vlády a ministra spravodlivosti, a ako alternáta veľvyslankyňu Slovenskej republiky na Stálej misii pri Rade Európy v Štrasburgu na podpis protokolu s výhradou ratifikácie

B.2.	ratifikovať protokol po vyslovení súhlasu Národnej rady Slovenskej republiky 

Národnej rade Slovenskej republiky

B.3. 	rozhodnúť o tom, že ide o zmluvu podľa Čl. 7 ods. 5 Ústavy Slovenskej republiky, ktorá má prednosť pred zákonmi

C.	poveruje
	
	predsedu vlády 

C.1. 	predložiť protokol po jeho podpise na vyslovenie súhlasu Národnej rade Slovenskej republiky a na rozhodnutie, že ide o zmluvu podľa Čl. 7 ods. 5 Ústavy Slovenskej republiky, ktorá má prednosť pred zákonmi

	podpredsedu vlády a ministra spravodlivosti

C.2. 	odôvodniť návrh na vyslovenie súhlasu s protokolom v Národnej rade Slovenskej republiky

D.	ukladá

podpredsedovi vlády a ministrovi spravodlivosti

D.1.	požiadať ministra zahraničných vecí vykonať príslušné opatrenia súvisiace s nadobudnutím platnosti protokolu pre Slovenskú republiku

D.2.	požiadať ministra zahraničných vecí zabezpečiť uverejnenie protokolu   v Zbierke  zákonov Slovenskej republiky

D.3.	zabezpečiť v spolupráci s ministrom zahraničných vecí vykonávanie protokolu po nadobudnutí jeho platnosti pre Slovenskú republiku

Vykonajú:
	
predseda vlády
podpredseda vlády a minister spravodlivosti
	minister zahraničných vecí 

Na vedomie:
	
	prezident Slovenskej republiky
	predseda Národnej rady Slovenskej republiky